Her kan du læse mere om ansigtspleje, og hvad du skal tage hensyn til i de forskellige årstider.
Beskyttelse om vinteren
Hvis temperaturen kommer under 8 grader om vinteren, producerer huden mindre talg. Fugten, som er lagret i huden, kan så fordampe gennem den mindre stabile lipidmembran på hudens overflade. For at beskytte ansigtet optimalt ved lave temperaturer har huden brug for en nærende pleje.
I stedet for at bruge gel- eller fluidagtige plejeprodukter så brug hellere en fedtholdig ansigtspleje. Den danner en beskyttende film på hudens overflade, som lukker fugten inde i de dybe hudlag.
Ansigtsplejeprodukter, som sælges som vand-/olieemulsion, er bedre end produkter med et højt vandindhold. Sidstnævnte fryser til is på hudens overflade, når det er meget koldt, og kan evt. give skader  i værste fald forfrysninger.
Undgå udtørrende eller alkoholholdige produkter til pleje af ansigtet om vinteren. De trækker fedt og fugt ud af huden.
Fugtighed om sommeren
Ikke kun tøjet er lettere om sommeren  men man bør også holde lidt igen med en for nærende ansigtspleje i den varme årstid. Om sommeren skal man have fokus på fugt og solbeskyttelse. Forebyg solskader fra UV-stråler og integrer et solbeskyttende produkt i din daglige plejerutine. Lette fluids eller hurtigt absorberende gelteksturer frisker op allerede, når de kommes på. Forstærk den kølende effekt fra fugtighedsgivende ansigtsplejeprodukter ved at opbevare dem i køleskabet.
Få flere oplysninger »